CONSILIUL LOCAL AL MUNICIPIULUI TIMIŞOARA                                  Aprobat,

Direcţia  de Asistenţă Socială Comunitară Timişoara                                           PRIMAR 


Nr. 330/29.01.2010                                                                Dr.ing. Gheorghe Ciuhandu

R E F E R A T

privind aprobarea încheierii actului adiţional de  modificare a Convenţiei – anexă la  Hotărârea  Consiliului Local al Municipiului Timişoara nr. 202/19.06.2007 încheiată între Consiliul Local al Municipiului Timişoara şi Federaţia Caritas a Diecezei Timişoara  
       Federaţia Caritas a Diecezei Timişoara, cu sediul în Timişoara, str. Corbului nr. 2, funcţionează din anul 1993, fără scop patrimonial, acordând servicii  sociale primare şi specializate, persoanelor aflate în situaţie de nevoie socială.
      Începând cu data de 01.01.2008, o parte din serviciile furnizate de către Federaţia Caritas a Diecezei Timişoara sunt  finanţate de către Consiliului Local al Municipiului Timişoara conform Hotărârii Consiliului Local nr. 202/19.06.2007. Menţionăm că serviciile finanţate funcţionează în spaţii care se află în proprietatea Federaţiei Caritas, furnizând servicii socio-medicale, primare şi specializate de tipul: 
Azil de noapte pentru persoane fără adăpost „Pater Jordan”, situat în Timişoara, str. Brâncoveanu, nr.50 care  funcţionează din anul 2004 şi are o capacitate de 96 persoane. Serviciile sociale furnizate se referă în principal la  găzduire, servirea mesei, primire şi îngrijire în situaţii de urgenţă, reinserţie socială;Centrul de îngrijire paleativă Hospice, situat în Timişoara, str. Memorandului, nr.84, funcţionează din anul 2006; Centrul de îngrijire medicală la domiciliu, situat în Timişoara, str. Căpitan Damşescu, nr.3, funcţionează din anul 1994;
Adăpostul pentru femei victime ale violenţei domestice „Casa Maria a Apostolilor”.
     Facem precizarea că susţinerea financiară a serviciilor amintite, constă în asigurarea plăţii salariilor şi a contribuţiilor aferente pentru o parte dintre angajaţi, conform sistemului de stabilire a salariilor de bază în sectorul bugetar.

     Dorim să menţionăm că în structura Federaţiei Caritas pe lângă serviciile menţionate mai funcţionează şi alte servicii sociale şi anume: Biroul de asistenţă şi consiliere pentru persoane cu handicap, Cantina Socială, etc.  care sunt finanţate  numai de  Federaţie,  demonstrând astfel preocuparea pentru prevenirea excluziunii sociale şi asigurarea protecţiei sociale pentru cetăţenii municipiului Timişoara.
    Federaţia Caritas a Diecezei Timişoara a depus o adresă  la Primăria Municipiului Timişoara înregistrată cu  nr. SC2010-001368 /20.01.2010, prin care solicită pentru activităţile serviciului social Azilul de noapte pentru persoane fără adăpost „Pater Jordan” modificarea susţinerii financiare existente, şi anume:                                                              
· plata salariilor şi a contribuţiilor aferente unui număr de 5 angajaţi, cu normă întreagă, conform sistemului de stabilire a salariilor de bază în sectorul bugetar după cum urmează: la plata salariilor celor  trei angajaţi pe posturi de asistent social şi doi muncitori calificaţi (bucătăreasă şi spălătoreasă ), care sunt susţinute financiar din bugetul local în conformitate cu  Hotărârea Consiliului Local nr. 202/19.06.2007, se adaugă plata salariilor pentru încă doi angajaţi pe posturi de lucrător social cu studii medii.
· subvenţionarea unei părţi din cheltuielile legate de întreţinerea „Azilul de noapte pentru persoane fără 
            adăpost „Pater Jordan”,  tipul de cheltuieli şi bugetul estimativ necesar pentru anul 2010 sunt prezentate în anexa prezentului referat.
     Un aspect important de amintit este că serviciul social  Azilul de noapte pentru persoane fără adăpost „Pater Jordan”,  al  Federaţiei Caritas este singurul de acest tip din municipiul Timişoara, serviciile acordate  nu sunt furnizate de alţi furnizori acreditaţi de servicii sociale din municipiu. 
    De asemenea, Direcţia de Asistenţă Socială Comunitară colaborează cu Federaţia Caritas a Diecezei Timişoara  încă din  anul 2004, în scopul integrării sociale a persoanelor fără adăpost din municipiul Timişoara. Trebuie subliniat faptul că serviciile acordate în cadrul  Azilului de noapte completează activitatea serviciilor sociale furnizate de Direcţia de Asistenţă Socială Comunitară. Prin iniţierea şi derularea acţiunilor comune, colaborarea cu Azilul de noapte s-a dovedit benefică, deoarece am reuşit să găsim soluţii de găzduire, îngrijire, hrană, reinserţie socială pentru toate cazurile de persoane aflate în stradă şi pentru care se impuneau luate măsuri de urgenţă. 

   Ca urmare a activităţii de monitorizare şi evaluare trimestrială al serviciului amintit de către reprezentanţii Direcţiei de Asistenţă Socială Comunitară, s-a constatat că au fost respectate standardele generale de calitate în domeniul furnizării de servicii sociale; serviciul este vizibil în comunitatea locală, fapt demonstrat prin numărul mare de beneficiari, exemplificăm în acest sens că în anul 2009 s-au oferit servicii unui număr de 380 persoane adulte, 33 minori, 74 persoane vârstnice.  Menţionăm că pe timpul nopţii sunt cazate 80 de persoane fără adăpost împreună cu copiii lor, care beneficiază de servicii de bază.
    În prezent, Federaţia Caritas a Diecezei Timişoara nu are posibilitatea de a susţine financiar administrarea serviciul social  Azilul de noapte pentru persoane fără adăpost „Pater Jordan”, mai ales că nu a fost aprobată solicitarea de susţinere financiară pentru aprobarea subvenţiei de la bugetul de stat pe anul 2010, în baza Legii nr. 34/1998, privind acordarea unor subvenţii asociaţiilor si fundaţiilor romane cu personalitate juridica, care înfiinţează si administrează unităţi de asistenta sociala.
    Pentru a evita suspendarea activităţii Azilului de noapte, care este un serviciu necesar comunităţii locale, propunem susţinerea financiară a Azilului de noapte pentru persoane fără adăpost „Pater Jordan  din cadrul Federaţiei Caritas de către Consiliul Local al Municipiului Timişoara.
    Luând în considerare cele menţionate, în temeiul art.33, lit.(d) şi art.40 din Legea nr. 47/2006 privind sistemul naţional de asistenţă socială, şi în conformitate cu prevederile art.36 alin.2, lit.”d” şi  lit.”e”, alin. 6 lit.” a” pct.2 şi alin 7, lit. „a” din Legea  nr. 215/2001 privind administraţia publică locală, republicată,  

propunem:

1. Aprobarea încheierii actului adiţional de  modificare a Convenţiei – anexă la  Hotărârea  Consiliului Local al Municipiului Timişoara nr. 202/19.06.2007 încheiată între Consiliul Local al Municipiului Timişoara şi Federaţia Caritas a Diecezei Timişoara.                 
La prezentul referat anexăm în copie următoarele:

· solicitarea Federaţia Caritas a Diecezei Timişoara nr. nr. SC2010-001368 /20.01.2010, cu anexele privind tipul şi estimarea cheltuielilor de întreţinere; 
· Hotărârea  Consiliului Local al Municipiului Timişoara nr. 202/19.06.2007 privind aprobarea  colaborării între Consiliul Local al Municipiului Timişoara şi Federaţia Caritas a Diecezei Timişoara  privind stabilirea condiţiilor şi a modalităţilor de finanţare necesare furnizării de servicii sociale de interes local;
· Hotărârea Consiliului Local al Municipiului Timişoara 493/25.11.2008 privind aprobarea incheierii actului aditional de modificare si completare a Conventiei- anexa la Hotărârea Consiliului Local al Municipiului Timişoara nr.202/19.06.2007, încheiată între Consiliul Local al Municipiului Timişoara şi Federaţia Caritas a Diecezei Timişoara.

